Ιατρικός τουρισμός και μέσα επικοινωνίας: η περιπτωσιολογική μελέτη του αναπαραγωγικού τουρισμού και η προβολή του σε εφημερίδες, περιοδικά και ιστολόγια
Creators: name: Κασαμπαλή, Αναστασία Δημητρίου
Publisher: name: Aristotle University of Thessaloniki
Year: 2024
Subjects: Ιατρικός τουρισμός
Αναπαραγωγικός τουρισμός
Θεραπεία γονιμότητας
Medical tourism
Reproductive tourism
Fertility treatment

description: Τις τελευταίες δεκαετίες έχουν αναδειχθεί πολλές ειδικές θεματικές κατηγορίες στον τουρισμό, ανάμεσά τους και ο ιατρικός. Η παρούσα διπλωματική εργασία εστιάζει στον αναπαραγωγικό τουρισμό ή διαφορετικά στη διασυνοριακή αναπαραγωγική φροντίδα. Πρόκειται για μια αυξανόμενη πρακτική που έχει καταστεί εξαιρετικά δημοφιλής, δεδομένου της υπογονιμότητας και των λοιπών εμποδίων στην τεκνοποίηση. Αποτελεί, ωστόσο, ένα από τα δυσκολότερα ζητήματα από ηθικής άποψης, με έντονες αντιρρήσεις και ανομοιογένεια μεταξύ των πολιτισμών ως προς τη διαδικασία του. Οι ηθικές αυτές διαφορές είναι όμως που συνέβαλαν στη νομική ποικιλομορφία του αναπαραγωγικού τουρισμού, και πλέον προσφέρεται η δυνατότητα στους ασθενείς να κατευθύνονται προς τις χώρες που αναγνωρίζουν τα δικαιώματά τους στην πρόσβαση και θέτουν τις κατάλληλες συνθήκες για θεραπεία. Από τη βιβλιογραφική ανασκόπηση διαπιστώθηκε πως τα κίνητρα που παρακινούν τους τουρίστες αναπαραγωγής να κινηθούν προς έναν συγκεκριμένο προορισμό ποικίλουν. Ανάμεσά τους είναι το οικονομικό κέρδος, οι λίστες αναμονής, η εμπειρογνωμοσύνη, η ανωνυμία του δότη, οι νομοθετικές ελευθερίες και το κλίμα. Μέσα από τη θεωρητική μελέτη αναδείχθηκαν οι κατηγορίες των ασθενών οι οποίες είναι τα υπογόνιμα ετεροφυλόφιλα ζευγάρια, τα ομόφυλα ζευγάρια γυναικών και οι άγαμες γυναίκες. Η μελέτη έδειξε επιπλέον τους δημοφιλέστερους ταξιδιωτικούς προορισμούς των τουριστών γονιμότητας και τους παράγοντες της προτίμησής τους για διασυνοριακή θεραπεία στον εκάστοτε τόπο. Λόγου χάρη, για την περίπτωση της Ισπανίας κινητήρια δύναμη αποτέλεσαν οι μικρότερες λίστες αναμονής και η ανωνυμία του δότη, ενώ για την Ινδία οι υπέρμετρες ελευθερίες που προσφέρει στις αναπαραγωγικές διεργασίες και δεν επιτρέπονται στην Ευρώπη. Επιπρόσθετα, θεματική ανάλυση περιεχομένου των δημοσιευμάτων ανέδειξε τα κοινωνικά, ηθικά και νομικά ζητήματα που προκύπτουν μέσα από τα υπό μελέτη άρθρα. Κοινωνικές αποκλίσεις σε ανύπαντρες και ομοφυλόφιλες γυναίκες, εκμετάλλευση από τις κλινικές γονιμότητας στα ευάλωτα ζευγάρια, άνιση αντιμετώπιση των ομόφυλων γονέων, στερούμενος ο ένας από τους δύο νομικά το δικαίωμα κηδεμονίας του παιδιού. Αυτά είναι ορισμένα μόνο από όσα ανέκυψαν. Καταλήγοντας, υπογραμμίστηκε η ανάγκη για εις βάθος ανάλυση και περισσότερα δεδομένα από επιστήμονες και ερευνητές, και μαζί με τα συμπεράσματα παρουσιάστηκαν οι προτάσεις για μελλοντική έρευνα. Οι τελευταίες είναι σημαντικό να περιλαμβάνουν έναν συνδυασμό μεθόδων, τόσο ποιοτικής όσο και ποσοτικής έρευνας, και στο επίκεντρο τους να φέρουν την ενημέρωση - ασφάλεια των ασθενών και την ποιότητα των υπηρεσιών για τους μελλοντικούς τουρίστες αναπαραγωγής.
description: In recent decades there has been an emergence of specific thematic types of tourism, one of them being medical tourism. The current thesis focuses on one form of medical tourism: reproductive tourism, also known as cross border reproductive care. It is a growing practice that has been rendered extremely popular, due to infertility and other obstacles that impede childbirth. However, from an ethical standpoint, reproductive tourism makes up one of the most debatable subjects, with strong opposition among the different cultures due to its procedure. It is these ethical differences that have contributed towards a diverse legal system of reproductive tourism and thus, made possible for patients to travel in countries that acknowledge their rights and provide suitable conditions for treatment. It is established from the literature review that the incentives, which guided the reproductive tourists towards a specific country, are various: financial benefit, waiting lists, expertise, legislative freedom, donor anonymity and lastly climate are among some of the incentives. Through the theoretical analysis of the types of patients, data showed that they consist of infertile heterosexual couples, same-sex female couples and unwedded women. More specifically, the study showcased the most popular travel destinations of fertility tourists and the factors that led them to opt for cross border reproduction, at each one. For example, the driving force behind choosing Spain were the short waiting lists and donor anonymity, while for India were the excessive liberties it offers – which are prohibited in Europe – concerning reproductive procedures. Moving on, the thematic content analysis focused on the social, ethical, and legal matters that arise from the articles examined. Social exclusion of unwedded and homosexual women, exploitation of susceptible couples from fertility clinics, unequal treatment of same-sex parents by forfeiting one’s legal guardianship of the child. These are just some of the issues that have arisen. In conclusion, the need for an in-depth analysis with more data was emphasized, from both scientists and researchers. Together with the conclusions, several proposals were also presented. It is imperative, the latter to include a combination of research methodology, both qualitative and quantitative, with the focal point being to raise awareness, not just for the safety of patients, but for the quality of the services provided to future reproductive tourists.